Jesaja 32 | Aanlyn Bybel | Nuwe Wêreld-vertaling
Genesis Eksodus Levitikus Numeri Deuteronomium Josua Rigters Rut 1 Samuel 2 Samuel 1 Konings 2 Konings 1 Kronieke 2 Kronieke Esra Nehemia Ester Job Psalms Spreuke Prediker Hooglied van Salomo Jesaja Jeremia Klaagliedere Esegiël Daniël Hosea Joël Amos Obadja Jona Miga Nahum Habakuk Sefanja Haggai Sagaria Maleagi Matteus Markus Lukas Johannes Handelinge Romeine 1 Korintiërs 2 Korintiërs Galasiërs Efesiërs Filippense Kolossense 1 Tessalonisense 2 Tessalonisense 1 Timoteus 2 Timoteus Titus Filemon Hebreërs Jakobus 1 Petrus 2 Petrus 1 Johannes 2 Johannes 3 Johannes Judas Openbaring 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66
32 Kyk! ’n Koning+ sal vir regverdigheid+ regeer; en wat vorste betref,+ hulle sal as vorste vir geregtigheid heers. 2 En elkeen sal soos ’n skuilplek teen die wind en ’n skuiling teen die reënstorm wees,+ soos waterstrome in ’n waterlose land,+ soos die skaduwee van ’n groot, swaar rots in ’n uitgeputte land.+ 3 En die oë van dié wat sien, sal nie toegeplak wees nie, en die ore van dié wat hoor, sal aandag skenk.+ 4 En die hart van die oorhaastiges sal op kennis ag gee,+ en selfs die tong van die hakkelaars sal gou wees om duidelik te praat.+ 5 Die verstandelose sal nie meer vrygewig genoem word nie; en wat die beginsellose man betref, van hom sal nie gesê word dat hy edel is nie;+ 6 want die verstandelose sal pure onsinnigheid spreek,+ en sy hart sal bedryf wat skadelik is,+ om afvalligheid te bedryf+ en verkeerde dinge teen Jehovah te spreek, om die siel van die een wat honger is, leeg te laat bly,+ en hy laat selfs die een wat dors is, sonder iets te drinke bly. 7 Wat die beginsellose man betref, sy werktuie is sleg;+ hy het raad gegee met betrekking tot losbandige dade,+ om die geteisterdes met valse woorde te verwoes,+ selfs wanneer ’n arme spreek wat reg is. 8 Wat die vrygewige betref, met betrekking tot vrygewige dinge het hy raad gegee; en ten gunste van vrygewige dinge sal hy opstaan.+ 9 “Staan op, o geruste vroue, luister na my stem!+ O sorgelose dogters, hoor my woord! 10 Binne ’n jaar en enkele dae sal julle, o sorgeloses, in beroering wees,+ want die druiweoes sal tot ’n einde gekom het, maar daar sal geen insameling van vrugte kom nie.+ 11 Bewe, o geruste vroue! Wees in beroering, o sorgeloses! Trek julle uit en ontbloot julle en omgord die lendene met saklinne.+ 12 Slaan op julle bors in weeklag+ oor die begeerlike velde,+ oor die vrugdraende wingerdstok. 13 Op die grond van my volk kom net dorings, stekelrige struike op,+ want hulle is op al die huise van vreugde, ja, op die besonder uitgelate stad.+ 14 Want die woontoring is verlate,+ die stadsgewoel het uitgesterf; Ofel+ en die wagtoring het kaal velde geword, vir onbepaalde tyd die vreugde van sebras, die weiveld van kuddes; 15 totdat die gees uit die hoogte oor ons uitgestort word,+ en die wildernis ’n boord geword het, en die boord as ’n ware woud gereken word.+ 16 “En in die wildernis sal geregtigheid beslis vertoef, en in die boord sal regverdigheid woon.+ 17 En die werk van die ware regverdigheid sal vrede word,+ en die diens van die ware regverdigheid rus en veiligheid tot onbepaalde tyd.+ 18 En my volk sal in ’n vreedsame woonplek en in wonings van volle vertroue en in ongestoorde rusplekke woon.+ 19 En dit sal beslis hael wanneer die woud te gronde gaan+ en die stad tot ’n vernederde toestand verlaag word.+ 20 “Gelukkig is julle wat langs al die waters saad saai,+ wat die pote van die bul en van die esel uitstuur.”+